**Informácia pre rodiča dieťaťa alebo fyzickú osoba, ktorej je dieťa zverené do starostlivosti**

**o poskytovaní dotácie na podporu výchovy k stravovacím návykom dieťaťa od 01.05.2023 na deti, ktoré navštevujú posledný ročník materskej školy alebo základnú školu**

S účinnosťou od 01.05.2023 v zmysle § 4 ods. 3 písm. a) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, je možné dotáciu na podporu výchovy k stravovacím návykom dieťaťa (ďalej len „dotácia na stravu“) poskytnúť na dieťa, ktoré navštevuje **posledný ročník materskej školy** (ďalej len „MŠ“) **alebo základnú školu** (ďalej len „ZŠ“)*,*ak rodič dieťaťa alebo fyzická osoba, ktorej je dieťa zverené do starostlivosti rozhodnutím súdu, **písomne požiada** o poskytnutie dotácie na stravu.

**Dotácia na stravu sa od 01.05.2023 bude poskytovať v sume:**

* **1,40 eur** za každý deň**,** v ktorom sa dieťa zúčastnilo výchovno-vzdelávacej činnosti **v poslednom ročníku MŠ** a odobralo obed,
* **2,10 eur za každý deň,** v ktorom sa dieťa zúčastnilo vyučovania**v ZŠ na prvom stupni**a**odobralo obed**
* **2,30 eur za každý deň,** v ktorom sa dieťa zúčastnilo vyučovania **v ZŠ na druhom stupni**a**odobralo obed**

**V súvislosti s poskytovaním dotácie na stravu si Vás dovoľujeme tiež informovať, že:**

* za vyučovanie v ZŠ sa považuje aj individuálne vzdelávanie bez pravidelnej účasti na vzdelávaní v ZŠ, pričom dotáciu na stravu je možné poskytnúť len v prípade, ak obed pre dieťa bude odobratý v školskej jedálni,
* dotáciu na stravu je možné poskytnúť na dieťa aj v prípade, ak sa dieťa nestravuje v zariadení školského stravovania z dôvodu, že zdravotný stav dieťaťa podľa posúdenia ošetrujúceho lekára– špecialistu (napr. gastroenterológ, diabetológ, imunológ, alergiológ a pod.) vyžaduje osobitné stravovanie a zariadenie školského stravovania nevie zabezpečiť takéto jedlo. Podmienkou však je, že o stravovanie v školskej jedálni požiadate a Vaše dieťa bude zaradené do zoznamu stravníkov, nakoľko školská jedáleň nezabezpečuje diétnu stravu.

**1, Ak Vaše dieťa** **odovzdalo Zápisný lístok na začiatku tohto školského roka** a máte záujem

**od 01.05.2023** o poskytovanie dotácie na stravu na Vaše dieťa, **je nevyhnutné požiadať o dotáciu na stravu, a to na nižšie uvedenom tlačive (Návratka) a to do 17.04.2023 alebo najneskôr do 14.4.2023 doniesť do školy a odovzdať v kancelárii zástupkyne školy.**

**2, V prípade, že sa Vaše dieťa v školskej jedálni počas dochádzky v ZŠ už stravovalo, no tento školský rok sa nestravuje**, je potrebné požiadať, aby dieťa bolo zaradené do zoznamu stravníkov, t. j. vyplniť **Prihlášku na stravovanie + nižšie uvedené tlačivo (Návratka)** a osobne priniesť do kancelárie **vedúcej ŠJ do 17.4.2023.**

***3,* Ak sa Vaše dieťa ešte nikdy počas dochádzky v ZŠ v školskej jedálni nestravovalo, treba ho prihlásiť** tak ,že treba vyplniť **Prihlášku na stravovanie** + nižšie uvedené tlačivo (Návratka) a osobne priniesť do kancelárie **vedúcej Š J do 17.4.2023**, kde bude zaevidovaný a bude stravníkovi pridelený čip, ( viac informácií na stránke školy , O škole, Školská jedáleň).

V prípade, ak **nedoručíte túto návratku** zariadeniu školského stravovania v termíne, **na dieťa nebude možné poskytovať dotáciu na stravu**, **až kým v priebehu školského polroka o dotáciu na stravu nepožiadate**. Žiadosť o poskytnutie dotácie na stravu je možné odvolať.

Ďakujem za porozumenie a spoluprácu.

 Bc. Jaroslava Kvaššayová

 vedúca Š J